ming030890/wiki-yue-high-quality huggingface dataset:
天水圍公園

天水圍公園有個大人工湖，遠望係嘉湖銀座同嘉湖山莊。
天水圍公園（英文：Tin Shui Wai Park），舊時叫天水圍市鎮公園，係香港一公園同遊樂場，喺天水圍天瑞路六號，係天水圍新市鎮中間大公園，佔地十四公頃八。公園周圍都係大型屋邨，例如嘉湖山莊、嘉湖銀座、天瑞邨同埋天耀邨等等。個公園由康樂及文化事務署管。
天水圍公園呈西北同東南向。西便有人工湖，東便有運動場，中間有噴水池。中間偏東地勢稍高。
設施有公園、硬地球場、網球場、籃球場、排球場、門球場、滑板場、模型車場、模型船池。以及五人足球場、籃球場暨排球場。

史
天水圍公園舊時叫天水圍市鎮公園。個公園原本係嘉湖山莊發展項目之一，由長江實業斥資1億1千幾萬港元起嘅。公園分兩期落成，第一期喺1993年3月26號開放，第二期喺1997年1月16號全面開放畀居民使用。公園落成初期，係預留咗大塊草地畀居民用。不過到咗1998年，原有草皮種晒樹，所以唔畀人踩。此外，公園嘅人工湖喺落成初期大受歡迎，可以扒艇，不過之後唔知點解，2003年唔畀扒艇。
天水圍北

天水圍北（英文：Tin Shui Wai North，代號M4）係香港元朗區議會下轄嘅其中一個雙議席選區，2023年設立，範圍主要係元朗區嘅天水圍北部一帶。
天水圍北公共圖書館

天水圍北公共圖書館（英文：Tin Shui Wai North Public Library）係香港一間公共圖書館，喺天水圍天澤邨天澤商場313號舖位。
天水圍新市鎮

天水圍新市鎮，(Tin Shui Wai New Town）嚮香港新界西北部元朗區入面，係香港新市鎮之一，第2個元朗區新市鎮，人口約30萬。天水圍新市鎮附近有個洪水橋新市鎮，地圖北面再去就係係深圳灣同前海灣咁。天水圍新市鎮向東有元朗南生圍。
多株抗體

多株抗體（英文：Polyclonal antibody）係指由好多粒免疫細胞嘅後代細胞製造出嚟嘅抗體。相對於單株抗體，多株抗體嘅針對性稍為低咗啲。
多棘深躄魚

多棘深躄魚（學名：Chaunacops spinosus）係單棘躄魚科槳躄魚屬嘅其中一個種。
多棘鼓藻屬

多棘鼓藻屬（學名：Xanthidium）係鼓藻科下面一屬。
多極神經細胞

多極神經細胞（multipolar neuron）係有一條軸突同兩條或者以上嘅樹突嚟收發訊號嘅神經細胞。
多爾多涅

多爾多涅（法文：Dordogne）係法國新亞奎丹其中一個省，編號24，首府佩里格。
多爾袞

愛新覺羅多爾袞（滿文：，1612年11月17號—1650年12月31號），係努爾哈赤嘅十四阿哥，皇太極個細佬。1626年封做貝勒，戰事立功封做「和碩睿親王」。
死後曾追尊廟號成宗，謚號義皇帝，但係兩個月之後，因為生前迫害肅武親王豪格，而被剝奪封號、劈棺鞭屍，直到乾隆四十三年正月初十（1778年2月6號）先至恢復睿親王封號，並且追諡叫做忠。
皇太極死咗之後，多爾袞做攝政王，手揸實權，滿洲人亦喺呢個時間（1644年）攻入北京，史學家認為多爾袞係令滿洲人建立大清，一統中國嘅一個重要因素。
多棘尖牙鱸

多棘尖牙鱸（學名：Synagrops analis）係發光鯛科尖牙鱸屬嘅其中一個種。
多樂

多樂（越南文：Đắk Lắk）係越南一省，省會邦美蜀，人口大約170萬。
奧卡河

奧卡河係俄羅斯一條河，起源自奧廖爾州，最後流入伏加河，長1,500公里。
奧古斯托伊拉諾卡度素

奧古斯托伊拉諾卡度素（Augusto Helano Cardoso；1889年11月7號—1962年9月16號；又譯伊拉諾），係巴西政治人同實業家，喺巴西塞阿拉州嘅科雷奧（Coreaú）出世。伊拉諾喺1958年至1962年間出任科雷奧市議員。
伊拉諾先生及佢嘅第一夫人埃米利亞
伊拉諾（1957年7月）
奧卡萬戈河

奧卡萬戈河（Okavango River）係非洲一條河，流經安哥拉、納米比亞同波茨華拿，長1700公里。
奧原崇

奧原崇（1972年7月31號—）係日本足球員，司職中場，效力過FC東京。
奧古斯托·萊吉亞

奧古斯托·萊吉亞（西班牙文：Augusto B. Leguía，1863年2月19號—1932年2月7號），係秘魯嘅政治人、經濟學家同獨裁者。喺1908年去到1912年、1919年去到1930年期間佢做咗2任秘魯總統，之後俾政變推翻喺利馬坐監。
奧卡納根

奧卡納根（英文：Okanagan）係加拿大卑詩省一個區域，喺奧卡納根湖週圍，人口34萬，主要城市有基隆拿。
小行星10126

小行星10126，係太陽系小行星帶嘅一粒小行星，圍繞住太陽運轉。
小行星10120

小行星10120，係太陽系小行星帶嘅一粒小行星，圍繞住太陽運轉。
小行星10124

小行星10124，係太陽系小行星帶嘅一粒小行星，圍繞住太陽運轉。
小行星10121

小行星10121，係太陽系小行星帶嘅一粒小行星，圍繞住太陽運轉。
小行星10122

小行星10122，係太陽系小行星帶嘅一粒小行星，圍繞住太陽運轉。
小行星10127

小行星10127，係太陽系小行星帶嘅一粒小行星，圍繞住太陽運轉。
小行星10128

小行星10128，係太陽系小行星帶嘅一粒小行星，圍繞住太陽運轉。
小行星10123

小行星10123，係太陽系小行星帶嘅一粒小行星，圍繞住太陽運轉。
小行星10125

小行星10125，係太陽系小行星帶嘅一粒小行星，圍繞住太陽運轉。
小行星10119

小行星10119，係太陽系小行星帶嘅一粒小行星，圍繞住太陽運轉。
川田修平

川田修平（1994年4月5號—）係日本足球員，司職守門員，效力栃木SC。
川澄奈穗美

川澄奈穗美（1985年9月23號—）係日本足球員，踢中場，曾經喺2008～2016年間為日本女子足球代表隊出場82次，入咗20球。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃。
川瀨晶子

川瀨晶子 ，係日本嘅一個女藝人同埋配音員。
川津泰彥

川津泰彥 ，係日本嘅一個男配音員。

配音作品一覽
呢個表唔完整，歡迎加料。
川浪吾郎

川浪吾郎（1991年4月30號—）係日本足球員，司職守門員，效力新潟天鵝。
川淵三郎

川淵三郎（1936年12月3號—）係日本足球員，司職前鋒，曾經喺1958～1965年間爲日本足球代表隊出場26次，入咗8球，重參加過1964年夏季奧林匹克運動會。
川沙站

川沙站係上海地鐵2號綫一個地鐵站，喺浦東新區。個站2010年4月8號啟用。
川澄綾子

川澄綾子 ，係日本嘅一個女藝人同埋配音員。
川浪葉子

川浪葉子 ，係日本嘅一個女藝人同埋配音員。
川烏

川烏（Aconitum carmichaelii）係毛茛科烏頭屬下一種多年生草本植物，可以用嚟做中草藥。
岳塘區

岳塘區係中國湖南湘潭一個市轄區，總面積206平方公里，人口33萬。
岳史迪

岳史迪（亦叫莫史迪）上校（Steve Austin），男，係美國超級英雄電視劇《無敵金剛》嘅主角，由李美佐斯（Lee Majors）飾演，由馮錦倫配音。個角色係基於 Martin Caidin 嘅 1972 小說 Cyborg 。

香港譯名
《無敵金剛》喺香港播出時，主角譯名「岳史迪」。「史迪」係當翡翠台播出對「Steve」嘅對譯，主角姓「Austin」粵語譯音係「岳」。唔少人會講成「莫史迪」，可能「太空人岳史迪」讀嘅時候，「人」嘅尾音 n 同「岳」嘅 au 癡埋造成。

片頭介紹
當年香港無線翡翠播粵語配音版本，將每集片頭旁白改成：「太空人，岳史迪，失事之後受咗重傷，經過醫生嘅診斷，認為可以改造佢，令佢變成一個左眼、右手、雙腳都與眾不同嘅超人，呢次改造，卒之成功，岳史迪而家，堅強、敏捷、智勇雙全。」
畫面所見嘅太空船飛行同失事片段，係現實中美國諾斯洛普公司嘅兩款測試機：HL-10（英文：Northrop HL-10） 由 B52 轟炸機喺高空放出同埋 M2-F2（英文：Northrop M2-F2） 試飛降落嘅失事片段。
現實之中，揸 M2-F2 發生意外嘅係彼得森，意外之中受傷，因治療過程中感染金黃葡萄球菌令到右眼盲咗。

劇情
岳史迪上校改造之後成為 Cyborg，為國家安全機構工作，佢呀頭係高西加（英文：Oscar Goldman），負責特別任務，用超能力，捉壞人，化險為夷，最終完成任務。

能力
由於當年科幻片電影特技未喺好勁，所以主角喺緊急關頭大顯身手，慢鏡頭跳高十幾尺（實際上係高位跳落嚟，倒帶播出，動作完成即駁去正常畫面播出）、跑步快過車、機械手大力無比、超級聽力、視力。

Spin off
故仔中佢個舊相好，網球員沈珍美（英文：Jaime Sommers (The Bionic Woman)）（Jaime Sommers）（由蓮茜韋納演）因為跳傘失事，亦改造成 Cyborg，跳傘意外令佢記唔起岳史迪。因為呢個角色受歡迎，佢喺 Spin off 電視劇《無敵女金剛》（The Bionic Woman）中擔正。

深入民心
呢個劇集嘅角式喺七八十年代香港紅到爆，連周星馳嘅《百變星君》都有參攷佢。保險公司 ING 亦用「莫史迪」賣一系列嘅廣告。
岫雲

岫雲（岫讀袖，粵拼：zau6 wan4；英文：Chu Wan）係香港一座古老大宅，喺香港島太平山柯士甸山道4號，鄰近爐峰峽，喺2010年1月22號評為香港三級歷史建築。
岫雲喺1904年至1906年期間起，由於當時嘅政府，喺1904年起限制華人喺山頂居住，因此相信大宅係由外國人起同居住。大部份喺戰前起嘅山頂建築物都拆咗重建，而家岫雲喺同期起嘅住宅建築中碩果僅存。
岬

岬（みさき）係日本大阪府南部嘅城，人口有1萬5千。
岩鹽

岩鹽，又叫石鹽、礦鹽，係礦物形式嘅氯化鈉鹽，睇落似一大嚿白色帶透明嘅晶體。
岱嶽區

岱嶽區係中國山東泰安一個市轄區，總面積1750平方公里，人口95萬。
寡佬廚房

《寡佬廚房》係套瑞典嘅劇情片電影，喺2003年上畫。
寡婦嘅仔復活

寡婦嘅仔復活係《聖經》記載耶穌嘅神蹟之一，記載喺《路加福音》7章11-17節。

聖經譯文
「
過咗冇幾耐，耶穌去一座叫拿因嘅城，佢嘅門徒同一大班人跟佢一齊去。當佢嚟到城門嘅時候，有隊送殯行列出嚟，死者係一個寡婦嘅獨生子，城裏面有好多人同佢一齊送殯。耶穌睇見嗰個寡婦就憐憫佢，對佢話：「唔好喊。」於是耶穌上前㩒住抬架，抬嘅人就企喺度。耶穌話：「年輕人，我吩咐你，起身！」嗰個死人就坐咗起身，開始講嘢，耶穌就將佢交畀佢阿媽。所有人都驚奇，歸榮耀畀上帝，話：「有大先知喺我哋當中出現呀！」又話：「上帝眷顧咗佢嘅百姓！」關於耶穌嘅呢件事就傳遍猶太同周圍嘅地區。
」

概覽
耶穌去到拿因城。喺城門口有兩個行列：第一個係入城嘅行列，中心人物係耶穌，喺佢嘅周圍有門徒同極多人跟住佢，佢哋面上充滿喜樂。第二個喺出城嘅行列，中心人物係一具屍體，「有一個死人抬出嚟」，一個寡婦嘅獨生仔死咗，城裏面有好多人同寡婦送殯，佢哋面上充滿悲傷。
兩個行列相遇，「耶穌見到嗰個寡婦，就憐憫佢，對佢話：『唔好喊。』」跟住耶穌上前㩒住抬架話：「年輕人，我吩咐你，起身！」於是佢就翻生。耶穌就將少年人交畀佢阿媽。悲傷嘅出殯行列變成咗歡欣嘅隊伍，悲慘嘅母親轉為喜樂。耶穌經過嘅道路，充滿咗榮耀。
寡頭制

呢篇寡頭制係政治類嘅楔位文章，未完成；麻煩你幫手加下料，充實佢。
寡頭壟斷

寡頭壟斷係指市場上得幾個大賣家，有能力聯手操控市場，其他賣家好難入去競爭。
寡母婆

寡母婆，又叫寡婦，係死咗老公嘅女人，有仔女要養。
寡膜綱

寡膜綱（Oligohymenophorea），亦都叫做貧膜綱（主要係嚟自翻譯日文或韓文嘅出版物），係纖毛蟲門內大核亞門入面嘅一綱。
寡婦同法官嘅比喻

寡婦同法官嘅比喻係耶穌講嘅一個比喻，記載喺《新約聖經》《路加福音》第18章第1至8節。

聖經譯文
「
耶穌對門徒講咗一個比喻，為咗要佢哋時常禱告，唔可以灰心。佢話：「某城有個法官，唔敬畏上帝，又唔尊重人。城裏面有個寡婦，成日去佢嗰度，話：『我有一個冤家，麻煩你同我主持公度。』法官一直拖延，後來心裏面諗：『我雖然唔敬畏上帝，又唔尊重人，但係呢個寡婦係噉煩我，我就幫佢伸冤啦，廢事佢成日走來煩我。』」主話：「你哋聽呢個法官所講嘅嘢。上帝嘅子民日求夜求噉呼求佢，佢會拖延唔幫佢哋伸冤咩？我話你哋知，佢好快就會同佢哋伸冤。但係，人子來嘅時候，能夠喺世上搵到噉樣嘅信心咩？」
」

解釋
耶穌用寡婦同法官嘅比喻，教導人祈禱。有一個傲慢嘅法官，遇到一個寡婦去到佢嗰度求佢伸冤。法官對佢嘅申訴毫無興趣亦都無動於衷，但係因為呢個寡婦好堅持又唔放棄嘅態度，勸服咗呢位法官。法官照住佢嘅要求去做，並唔係出於崇高嘅動機，佢只係想擺脫呢個女人對佢嘅糾纏，受唔住佢嘅煩擾。可以睇得出呢個法官係好勉強噉幫佢，並唔係出於真正嘅憐憫同情，因為呢個法官係一個唔敬虔嘅人。上帝唔會好似嗰個法官噉，因為唔想受到煩擾而採取行動。上帝係毫無條件噉幫助世人，佢會聽人嘅祈禱。上帝對嗰啲不斷祈禱尋求佢嘅人，會對佢哋有公義嘅回答，因此我哋祈禱唔可以灰心，上帝鍾意人對佢持續嘅祈禱。
夜鷺

夜鷺（Nycticorax nycticorax）係一種中體型嘅鷺，亦都俾人叫做灰窪子、夜窪子、星雁、暗光鳥，係鷺科夜鷺屬嘅一種。但唔好俾個「夜」字呃咗，其實佢哋日夜都會活動。

特徵
印度嘅幼鳥，等沖涼
夜鷺公乸同型同色，成鳥身長約40厘米，頭頂、枕部上背為略帶金屬光澤嘅深藍灰色，上身其餘部分同雙翼為端莊嘅暗灰色，眉紋寬闊呈白色並同額前相連，下身為略帶乳黃色嘅白色。頭頂生有2到3條細長嘅白色蓑羽，喺深藍灰色上身嘅映襯下好醒目，呢2、3條蓑羽隨住頭部運動而搖擺得好好睇。虹膜血紅色，咀黑色，腳黃色。
幼鳥身長同成鳥差唔多，上身灰褐色，雜以唔長嘅棕色縱斑，翼上有星星點點分布嘅白色斑點，係由羽梢嘅白色端斑所形成嘅；下身近白色密布褐色細縱紋，咀黑色，腳黃綠色。

食乜
呢種雀鳥最鍾意岸邊，然後捉啲魚，青蛙，甲殼類等，有時會食一啲植物性食物。如果被嚇親會將食過落肚嘅食物吐出嚟，作為自衛。有啲國家，佢哋重會喺沙灘度排隊，等啲海龜仔孵出嚟走向海期間就逐隻捉嚟食。

分布
夜鷺係分布非常廣泛嘅一種雀鳥，分布遍及歐洲、亞洲，非洲，美洲等。喺中國嘅東北地區、華北、甘肅、四川、華中、長江流域等省區繁殖嗰啲屬夏候鳥，而喺長江以南省份嗰啲屬留鳥。
夜鷺常住喺近水邊嘅闊葉林度，活動同食嘢就喺濕地、河面度。佢哋就好似城市中嘅上班族咁樣早出晚歸往返休息地同食嘢地方之間，因為喺飛行過程中佢哋列隊而行，一時成「一」字，一時而成「人」字，所以經常被人當咗係「大雁」。

繁殖同保護
夜鷺以集群繁殖，喺樹上築巢，常組成幾百隻雀一大群霸住一片樹林築巢，期間經常會有小白鷺、牛背鷺等走堆入去住，夜鷺築巢密度好大，甚至一棵樹以至一條枝椏上就聚集咗3、4個巢，夜鷺巢係由樹枝搭建而成，內部墊以柔軟嘅材料造成。每巢生3－8隻蛋，由父母一齊養育，每年6月－7月間可以見到幼鳥跟住父母離巢活動。
夜鷺數量好大，係常見嘅雀鳥，近年嚟中國各大城市都有夜鷺數量增加嘅報告，喺一啲地方甚至泛濫成災，因此有啲地方政府採取毀巢破蛋嘅方式嚟控制夜鷺嘅數量，究竟係咩因素導致夜鷺數量增加，背後有冇隱藏住其他環境因素改變嘅訊息，重需要進一步嘅研究。
夢

夢（粵拼：mung6）係種精神現象，人睏覺時見到嘅影像、聽到嘅聲、思考同感覺，通常係不由自主嘅。研究夢嘅學叫做夢學（Oneirology）。
中國古代都有人話識解夢。例如夢熊有兆。
西方心理學，有個弗洛伊德同楊格（Jung），係夢之解析嘅開山鼻祖。
夢同記憶有關。入睡前所見所聞，都會同原有記憶整合，放喺相關位置，如此會唔停翻閱舊記憶，同新記憶重組。故此，日有所思，夜有所夢，同埋，夢到過去人事，以及離奇混離，異想天開，都係整理記憶片段造成，
夢中的你

《夢中的你》係香港歌手張學友嘅第8張粵語專輯，唱片製作人歐丁玉，寶麗金唱片公司製作發行。

唱片介紹
喺經歷咗1988年嘅低谷時期後，張學友同寶麗金唱片公司喺1989年接連出嘅2張成功嘅唱片：《給我親愛的》同《只願一生愛一人》，證明咗張學友喺香港樂壇嘅地位，1990年夏季出嘅《夢中的妳》重不乏當年嘅大熱歌曲，包括《夢中的妳》、《再度重遇妳（可喜也可悲）》等歌曲喺香港受到樂迷歡迎。
《李香蘭》改編自日本歌手玉置浩二嘅《行かないで》，喺台灣、新加坡、中國大陸同馬來西亞等地受到熱烈嘅支持。到依家，世界各地好多華語電臺重成日播。《李香蘭》當年推出後喺香港冇攞到任何獎項，甚至連勁歌金曲嘅季選歌曲都入唔到，相對同專輯入面嘅冠軍單曲《夢中的妳》同《再度重與妳（可喜也可悲）》，《李香蘭》當時冇喺香港傳媒大眾引起好大反響，但後來喺香港成為經典，係罕見嘅非冠軍單曲但日後紅咗嘅粵語經典歌。
夜鶯

夜鶯（學名：Luscinia megarhynchos）係鶲科歌鴝屬嘅雀，主要分佈喺歐洲同西亞。

文化形象
可以睇睇童話夜鶯與玫瑰。
夜鷹科

夜鷹科（學名：Caprimulgidae）係鳥綱夜鷹目一個科，下有3個亞科19個屬。
夠薑四小強

《夠薑四小強》（英文：Lock, Stock and Two Smoking Barrels）係套喺1998年上畫嘅英國黑色喜劇片，佳烈治執導，馬菲域肯編劇。
夢中·情·人

《夢中·情·人》（英文：Mindfulness Sleep）係香港電視廣播有限公司嘅清談節目，4K製作，由李佳芯、黃庭鋒主持，用探索夢境做主題。
節目喺2022年5月28號喺myTV SUPER首播，總共10集；之後再安排喺2024年2月26號到3月8號逢禮拜一到五20:30到21:00喺J2播（因為數碼電視廣播制式所限，電視播嘅係高清版）。
夠鐘食晏

《夠鐘食晏》（英文：Lunch Time）係香港有線寬頻開電視製作嘅飲食節目，由黎紀君同嚴崇天主持。節目會介紹香港唔同食晏嘅食肆推介。節目有2輯：第一輯有18集，由2021年2月13到6月12號，逢禮拜六21:30 - 22:00喺香港開電視首播；第二輯（《夠鐘食晏 2》）由2022年7月16號到9月24號，逢禮拜六20:00 - 20:30喺香港開電視首播；由2022年10月30號到2023年2月12號，改到逢禮拜日21:00 - 21:30喺HOY TV繼續播出；再由2023年2月25號到2024年3月9號，恢復逢禮拜六20:00 - 20:30播出。

節目調動
第二輯
2022年11月6號：由於嗰日直播香港國際七人欖球賽，《空間改造王》順延到20:30-21:30播，所以停播一次。
2022年12月18號：由於直播《就是青春》決賽，所以停播一次。
2023年4月15號：由於播映《國家安全教育通通識校際挑戰賽決賽》，所以停播一次。
2023年5月6號：由於直播《廣播九十五周年 十大中文金曲頒獎音樂會》，所以停播一次。
2023年9月23號：由於直播《杭州第19屆亞運會開幕式》，所以停播一次。
2023年9月30號、10月7號：由於播映《亞運黃金戰報》，所以停播兩次。
2023年11月18號：由於播映《與鄭家純博士對話》，所以停播一次。
2023年12月9號：由於直播《共建美好社區大匯演》，所以停播一次。
夜魔俠

夜魔俠（Daredevil），真名係Matthew Michael "Matt" Murdock，係驚奇漫畫整出嚟嘅超級英雄。
故仔主角Matthew Murdock，日頭係個盲人律師，夜晚就係超級英雄。佢細個嗰陣為咗救一個就嚟俾車撞嘅盲人，而俾車上嘅放射性液體飛中佢雙眼，自此就盲咗，但令佢有超強感官。佢之後向一個忍者大師學武術，其後就成為咗夜魔俠。
夜鷹目

夜鷹目（Caprimulgiformes）係種雀，屬鳥綱嘅其中一個目，下面有5個科。
子羣

子羣（Subgroup），又寫做子群，係數學嘅抽象代數中嘅一個概念。佢係群呢個概念嘅延伸。
每個群，都一定有兩個子群，一個係自己，另一個就係廢群（Trivial group）。
最細嘅子群係廢群，即係。最簡單嘅子群係循環群，佢係由一個元素生產出來嘅子群。

定義
假設係一個群。
如果嘅子集係一個子群，咁即係話，連帶住嘅群運算，都係一個群。

等價定義
如果係嘅子集同時佢係嘅子群，等價於同時符合下面三個條件：
唔係空集。
同會令到。
會令到。

子羣要求
如果嘅子集要成為一個子羣，可以利用以下其中一個定理。

一步子羣要求
假設係一個羣，係一個非空子集。如果任意嘅  同  都令到，咁係一個子羣。
證明：
因為係嘅子集，所以入面嘅運算就係嘅運算。
恆等元：由於  非空，我哋可以揀一粒，代入 ，；所以。
逆元：頭先我哋證明咗，所以可以揀，；所以。
包住：頭先我哋證明咗逆元會喺  入面，所以對任意，都有，揀，；所以。

兩步子羣要求
設係一個羣，係一個非空子集。如果  同時符合呢兩個條件，咁  就會係子羣：
對任意嘅  都有  。
對任意嘅  都有 。
證明：
利用一步子羣要求，就會引到。
設，因為係包住，所以。
因此，。

有限子羣要求
設係一個非零有限子集。如果用嘅運算係包住，就係子羣。
證明：
利用兩步子羣要求，只需要證明。
如果，咁。
如果，考慮，（因為包住）。
因為係有限，所以一定有重覆嘅嘢。
將，，咁。
因為，，所以同埋，。

例子
有好多喺數學入面常見嘅子群例子：
實數入面，係所有嘅非零實數，佢係一個連帶住一般乘法嘅群；係所有正實數，佢係嘅子群。
有一個子群係
連帶乘法嘅複數群有唔係廢嘅子群：。

性質
子集有佢自己嘅性質，多數嘅性質係講佢同一層嘅群嘅關係。以下假設係群，係嘅子群，係入面嘅嘢。
都會喺入面。
都會喺入面。
。即係入面嘅係等於入面嘅。

證明
證明(1)
因為喺入面，而同時都係一個群。
根據包住嘅性質，都一定會喺入面。
證明(2)
因為係個群，咁對應每一粒，係一定會係入面。

應用
上面嘅性質，可以用嚟推理出更多有用嘅性質。以下都假設係群，係嘅子群。
係既子群。
可以唔係嘅子群。係嘅子群若且唯若或者。
如果係嘅子群，咁係嘅子群，當中  表示羣嘅直積。

中心群
中心群（Center of G）係一個群。佢係任何一個群嘅子群。

定義
任何群。佢所有嘅可溝通元素組成嘅子集就係叫做中心群。一般寫做。

性質
係阿標群。
係嘅子群，而且佢係 normal subgroup。

圍心群
圍心群（Centralizer of a Group element）係一個群。佢係任何一個群嘅子群。

定義
任何群入面一粒嘅。將所有可以同溝通嘅元素組成嘅子集就係叫做圍心群。一般寫做。

性質
係嘅子群。

循環群
内文：循環群
佢就係由入面一粒嘅，所產生出嚟嘅群。利用集論嘅概念表達就係，就係呢個群嘅慣用表達。
子羨

帝乙有關祭祀子羨佢「四祀弋卩其卣」嘅銘文。其中，佢畀人叫做「文武帝乙」。在位約前1101年－前1076年 或前1111年─前1102年前任文丁托繼任紂王辛私人明細仔女微子啟微仲衍紂王辛全名子羨尊號文武帝（唔肯定）父文丁托母唔知
提示：呢篇文講嘅唔係林子善或紙扇。
子羨（？—前1076年），尊號帝乙，係商朝第三十任君主（一說第三十一任），係紂王辛老豆，不過唔知佢確實嘅在位時間，比較可信嘅時間係前1101年－前1076年在位。

生平
佢係文丁托個細仔，大佬係箕子，二佬係比干。後嚟老豆文丁死咗，由佢繼位，成為商朝君主。跟據《史記》嘅說法，商朝響佢上台之後愈嚟愈衰落。響佢繼位第二年，周開始同商打仗。響第三年，周朝發生地震，伐商呢件事因而作罷。響第十年，佢開始同人方（即東夷）打仗。亦有人話佢響晚年遷都去朝歌（即依家嘅河南淇縣）。

帝乙歸妹
歸妹係講子羨佢嫁個妹去西伯姬昌，但係最後都係返歸而算數。
由於先王子托怕周有朝一日會威脅到佢，所以誘騙姬歷過嚟之後即刻監禁佢，從而餓死佢。因呢件事，商周關係惡化。輪到子羨佢嘅時候，人方響度搞搞震，佢驚周會趁機搞事，所以嫁女和親，希望和好。以周嚟講，卦辭征凶，無攸利。但係嗰時周嘅勢力都係唔夠商嚟，如果同商打起仗會對周非常不利，所以和親對周反而仲好。《詩經·大明》都寫有「大邦有子，俔天之妹。文定厥祥，親迎於渭。造舟為梁，不顯其光。」而二女嫁嗰時已經過咗月圓，仲有嬬女伴嫁。不過佢哋無生仔，所以最後二女返歸。

征伐人方
人方係晚商時期一個位於東方、而且好強大嘅方國（即部落），而後嚟周朝就叫人方做東夷。根據甲骨卜辭，響佢在位期間至少同人方打過兩場仗。不過佢響任內都未打低人方，一直到仔紂王辛一代先至打低人方，但就因而造成國力空虛。

傳位
佢有三個仔，分別係大仔啟（即微子）、二仔衍（即微仲）同埋細仔辛（即紂王）。因為大仔啟同埋二仔衍都係庶出，而細仔辛係正室個親生仔，所以就立辛做太子。
不過《呂氏春秋》就話啟同辛其實都係正室生嘅，不過因為正室生啟嗰陣身份只係「妾」，而輪到生辛嗰陣身份係正室。本身子羨佢係想立啟做太子，不過一個太史反對，話「有妻之子，而不可置妾之子。」因而立辛做太子。
子車氏

子車（粵拼：zi2 geoi1）係唐人姓氏，喺《百家姓》裏頭排第445位，依家經已冇乜人用。
呢篇子車氏係同姓氏有關嘅楔位文章，重未寫完嘅。麻煩你幫手充實佢。
子程式

子程式（粵音：zi2 cing4 sik1 | 英文：subroutine）喺編程上係指一個大型程式當中特定嘅一柞程式碼，由一個或者多個陳述式組成，專門完成某項工作，而且獨立於子程式以外嘅陳述式。通常用嚟教個程式做一啲要重複做若干次嘅工作。
例如係以下呢段虛擬碼，就會令個程式行子程式 a 三次，等個程式員唔使將子程式 a 段碼寫三次，可以慳返啲位：
子程式 a
    （講好個子程式包含乜陳述式）
工作暑熱警告

工作暑熱警告（英文：Heat Stress at Work Warning）係香港暑熱指數高嗰陣（30或以上），由香港勞工處發出嘅警告信號，幫僱主為喺酷熱天氣下做嘢嘅僱員制定預防中暑嘅措施。警告分黃色、紅色、黑色三隻色，分別代表工作環境嘅熱壓力頗高（暑熱指數30到<32）、甚高（暑熱指數32到<34）同極高（暑熱指數>=34），會由香港天文台協助製作同傳送警告。不過勞工處嘅要求只係指引，係無法律效力嘅，就算僱主唔跟都唔算違法。
工作滿足感

工作滿足感（英文：job satisfaction）係指一個員工對佢份工有幾滿意，係管理學上常用嘅研究課題。
工作豐富化

工作豐富化（英文：job enrichment）係管理上嘅一種做法，指管理層特登做啲嘢嚟令一份工有趣味啲，從而提升員工做嘢嘅動機。
工作狂

工作狂（英文：workaholic）係指好落力掛住做嘢，做到廢寢忘食嘅人。
工作細胞

《工作細胞》（粵拼：gung1 zok3 sai3 baau1，日文：はたらく細胞）係套日本漫畫，作者係清水茜。
工作表現

工作表現（粵拼：gung1 zok3 biu2 jin6）係管理學上成日講嘅一個概念。一個個體員工嘅工作表現，可以係指佢做出嘅行為有幾能夠幫佢所屬嗰個組織達到目的，當中組織可以係一間企業或者一個非牟利機構都得。
工作表現係管理學上最受人關注嘅課題之一。有唔少管理學方面嘅學者都會醉心研究工作表現會受咩因素影響，例如性格同 IQ 等嘅個體特性，都被指會對工作表現有具體嘅影響。

理論分類
喺廿一世紀初嘅組織心理學上，工作表現可以分做兩大種：
首先，工作表現包含一位員工有幾能夠做到老細想佢做嘅作業（作業表現；task performance），例如一間科技公司請咗位軟件工程師，要佢幫手寫一隻軟件嘅源碼（一件作業），佢寫起源碼上嚟「有幾快手」等嘅指標就可以量度佢嘅作業表現；
另一方面，廿世紀尾嘅管理學界仲開始睇重所謂嘅情境表現（contextual performance），即係指位員工對個組織嘅心理環境（士氣等）造成咩影響，例如係睇佢有冇同組織嘅第啲成員保持良好關係，等大家合作起上順利。
工作輪換

工作輪換（英文：job rotation）係管理上嘅一種做法，指管理層特登定時定候俾啲員工交換手上做嘅作業。噉做可能有好多原因，例如係想啲員工學識多樣技能。
巴黎連環恐怖襲擊

巴黎連環恐怖襲擊係指法國巴黎喺2015年11月13號夜晚發生嘅一連串恐怖襲擊，最後死137人（包括7位兇手）、傷368人，恐怖組織伊斯蘭國認咗係佢哋嘅所作所為。
巴黎聖母院

巴黎聖母院大教堂（法文：Cathédrale Notre-Dame de Paris）係天主教法國巴黎總教區嘅主教座堂，位於巴黎市中心第四區嘅城市島（Île de la Cité）上面。
巴黎聖母院大約喺1163年到1250年間起，係哥德式建築。係一座非常有代表性嘅教堂，亦係巴黎嘅旅遊景點。

事件
2019年4月15號巴黎聖母院火燭，結果佢嘅尖塔被火完全燒毀。
巴黎軍政長官

2008至2012年擔任巴黎軍政長官嘅布呂諾·達利上將。
巴黎軍政長官（法文：Gouverneur militaire de Paris）係法國軍隊裏面一個位高權重嘅頭銜，負責指揮成個巴黎乃至法蘭西島大區嘅防務，以及喺民防事務上協調各支紀律部隊。除此之外，巴黎軍政長官亦都有啲其他職能，包括組織每年嘅法國國慶閱兵（法文：Défilé militaire du 14 Juillet）。
巴黎鐵塔

巴黎鐵塔（法文：Tour Eiffel，音譯做：艾菲爾鐵塔），係一座位於法國巴黎嘅鏤空結構嘅鐵塔。1887年開始起，1889年起好，高300米，天線24米，總高324米。巴黎鐵塔係巴黎最重要嘅標誌之一。
巴黎紅禍

《巴黎紅禍》（法文：Les Chinois à Paris，英文：Chinese in Paris），又譯《中國人在巴黎》，係1973年法國電影，由尚揚安執導。故仔講中國人民解放軍入侵西歐，佔領法國統治嗰陣嘅情況，諷刺嗰時唔少法國人崇尚毛澤東主義嘅現象。
學生t分佈

學生t分佈（英文：Student's t-distribution）係一系列嘅連續概率分佈，係喺細樣本同埋母體標準差未知嘅情況下，用嚟估算母體嘅期望值。
學牌

學牌，正式名學習駕駛執照（英文：Learning driving licence），係專門淨係用嚟學車、駕駛考試嘅一種特殊車牌，亦係香港運輸署嘅一種特殊車牌，考完筆試，合格先可以申請，再攞住去報駕駛考試，考試合格再換P牌。任何年滿18歲嘅人都可以申請私家車、輕型貨車及電單車嘅學牌。學牌仔都要喺車輛前後掛「學牌」。

限制
九龍塘花圃街嘅禁學路段
禁學路段
跟據香港運輸署嘅《學習駕駛執照持有人應遵守的規條》，學牌仔要遵守學牌規限：
學牌仔要有教車師傅喺隔離先可以揸車，除非你學電單車或者係考試緊。
淨係可以載教車師傅，另一個學牌仔或者考官。
部車須符合以下條件：
手掣設喺教車師傅伸手可及之處。
前後牢掛長闊二百五十毫米嘅學牌。
除咗禁學路段邊度到去得，同埋只可以喺學車時間內揸。

稱呼
喺香港，「學神」、「學牌仔」係對學牌持有人嘅其中一個稱呼。香港電視娛樂亦製作過真人騷節目《學神出沒注意》。

學牌出車
喺香港，學電單車，分3個部份筆試、強制試同路試，筆試係考《道路使用者守則》內容，強制試喺考試場地內考基本操作，合格先拎到學牌，先可以合法出街，喺馬路學車，而香港電單車路試可以自己學，唔一定跟教車師傅，有學牌仔會喺呢段時間會學牌出車，即係未考路試就買咗電單車先，可以學車又可以遊車河，但係要遵守學牌規限，試過醉駕停牌嘅藝人謝天華亦係學牌出車，曾經半夜趁少人，喺學牌時間外揸車，連學牌都冇掛，結果遇著差人路障，罰款七百七十蚊。
學生會

學生會，係一種學生自治組織，有自己一套組織章程同法規。經過學校方面同學生合法認可，有屬於該會組織章程，由全校學生經普選產生。
學生會被法律賦予自主權，無須學校官方再次審查。

中大民主牆事件
有時學生會一齊聯名抗議。
學生

學生（粵拼：hok6 saang1）主要係指學校入面學嘢嘅細路或青少年，即係小學生、中學生同埋大學生。有時候亦都泛指任何學緊嘢嘅人。
古時學生並無分大人或者細路，通常係指跟住某人門下，而敎人嘅就係先生，同學生相對。

書友
書友，又稱同學、同窗、 寒窗、係一班一齊讀書、學嘢嘅學生。細分成同班同學、同級同學同埋同校同學。
庫倫

庫倫（Coulomb，符號C）係電荷嘅單位。呢個名係紀念法國物理學家沙夏勒·奧古斯坦·德庫倫（Charles Augustin de Coulomb）。庫倫唔係國際單位制基本單位，而係國際單位制衍生單位。一條有 1 安培電流嘅電綫裏面，每秒流經佢嘅橫切面嘅電荷就係 1 庫倫。
1 庫倫亦係一個 1 法拉嘅電容，兩極電壓差 1 伏特嗰陣所儲起嘅電荷。
一粒電子嘅負電荷e = 1.602119892525×10-19 庫倫。而 1 庫倫大概等於 6.24146×1018 粒電子（約 1.04×10-5 摩爾電子，即十萬分之一摩爾電子）所帶嘅電荷總量。
庫務大樓

庫務大樓（Treasury Building）係香港一棟政府合署，位於九龍深水埗區長沙灣東京街西3號，即係東京街西同通州街交界。大樓佔地5,121平方米，總樓面面積約26,500平方米。工程喺2018年9月開始，耗資超過22億8,100萬港紙，由王董建築師事務所負責設計，日本五洋建設負責興建，喺2022年年中起好。
庫務大樓完工之後，庫務署、效率促進辦公室、政府資訊科技總監辦公室、選舉事務處等政府部門已經陸續搬入。

樓層同設施
除咗一般政府辦公室用途之外，庫務大樓亦提供額外嘅公共服務設施，包括南昌家庭醫學診所、設有100個名額嘅幼兒中心、40個名額嘅長者日間護理中心。又提供65個停車位，配合當區需要，而大廈亦設有平台花園。

興建背景
由於灣仔空間寶貴，香港政府提出騰出入境事務大樓同稅務大樓，改為會展、酒店同商業設施。
座頭鯨

座頭鯨（學名Megaptera novaeangliae；英humpback whale），又叫大翅鯨（台灣名）、駝背鯨、巨臂鯨，屬鬚鯨亞目嘅哺乳動物。喺日文，「座頭」嘅意思係指樂器「琵琶」，用嚟指鯨背嘅形狀好似琵琶咁樣。呢隻鯨魚算係好大，成熟嘅鯨魚身長有 12 至 17 米，目前最大記錄嘅雌性係 18 米。體重 36,000 kg。座頭鯨唔單止擁有所有鯨魚之中最長嘅前鰭，亦係遷徙路線最長嘅鯨魚（旅程可長達2.5萬公里）。加上獨特嘅跳出水面動作，成為賞鯨人士嘅最愛品種之一。全世界各大海洋都有座頭鯨嘅蹤跡，按地區分為多個族群，包括北太平洋、南半球同埋北大西洋品種。已列入《瀕危野生動植物種國際貿易公約》附錄。

生理描述
座頭鯨－澳洲昆士蘭
座頭鯨可以由佢哋擁有明顯駝峰嘅厚實身軀，以及黝黑嘅上半部而輕易辨認。頭部同下顎佈滿稱為節瘤嘅小瘤，依啲小瘤其實係毛囊，亦係座頭鯨嘅特色。尾部尾鰭具有斑紋同埋波浪狀聳起邊緣，好似人類嘅指紋咁樣，喺潛水過程中會往上舉起。
佢哋部分棲息於太平洋一帶，總數只剩下約4000條，亦有分布於中國黄海、東海、南海(早期仲包括大亞灣在內)。活動時多數係一雙一對活動，有洄游習性，惟游泳速度較慢。主要食物為小型甲殼類同群游性小型魚類。座頭鯨乸每2年生一次仔，懷孕期大約10個月，每次生1胎。座頭鯨可以有成40-50年命。
雄性嘅鯨魚會發出好多種複雜聲音，聽落好似「唱歌」咁，一向都引起動物學家嘅關注。
黑白相間嘅長尾翅，可達身長三分之一。胸翅具有獨特圖樣，亦可用以辨識個別鯨魚，辨別方式同凍土天鵝嘅鳥喙標記好相似。關於座頭鯨會演化出鯨科動物比例上最長嘅胸翅，目前有好多種講法。兩種最流行嘅假設為：長翅帶嚟嘅高度機動性具有可觀進化利益，或者，較大嘅表面積有助於喺寒帶同溫帶遷徙時嘅體溫調節。

群體結構
浮潛緊嘅鯨魚
一般座頭鯨群體結構都較為鬆散，一般都係單獨生活，或者幾隻一齊生活嘅都有。群體生活通常喺夏天持續得較耐，咁係為咗方便互相合作搵食。
當座頭鯨公揾配偶嗰陣，通常會同其他公一齊包圍住一隻乸，通常都係競爭多過合作。競爭會持續幾個鐘，過程中爭輸咗嘅都會自動游走，剩番嗰個就會同隻乸交配。
科學家一直認為鯨語喺座頭鯨之間有重要嘅用途，但未敢肯定。

飼育
一對座頭鯨喺度食嘢。
座頭鯨只喺夏天捕食，喺冬天佢哋就會依靠體內儲存嘅脂肪過活。座頭鯨係一種非常積極嘅捕獵者，佢哋嘅捕食對象包括磷蝦、小群嘅魚、鯡魚、胡瓜魚同玉筋魚。捕食方法包括直接攻擊或者通過用鰭拍打海水嚟將獵物擊暈。
其中最獨特嘅獵食技巧稱為「水泡網捕獵法」。一群鯨魚喺群魚嘅下面圍成一個大圈好快游動，再利用佢哋嘅噴水孔向上噴氣形成水泡網從而令群魚逼得更加密集。之後佢哋會突然擘大口向上「飇」，一啖就吞得落數以千計嘅群魚。利用呢種捕獵法嘅鯨魚多達十二條，而水泡網嘅直徑可長達30米（100英尺）。呢個或者可被稱為最奇特嘅海洋哺乳動物捕獵方式。
通常殺人鯨會視座頭鯨仔為獵食對象，但呢種威脅對於成年嘅座頭鯨嚟講係相當輕微，頂多都係造成表皮上嘅傷痕。

鯨語
座頭鯨嘅「樂譜」
座頭鯨唔單止有類似特技飛行嘅跳出水面動作，佢哋又長又複雜嘅叫聲亦都好出名。喺佢哋嘅低吟叫聲中，振幅同頻率重複嘅模式會喺幾個鐘甚至幾日都保持一致。由於座頭鯨只會喺交配季節呼叫，因此啲人認為佢哋嘅叫聲係用來求愛。另一個有趣嘅事實係，每條鯨魚所獨有嘅叫聲會喺幾年時間中持續進化，甚至過咗十幾年都唔會重複。

數量同埋分佈
座頭鯨喺所有主要海洋都有發現，佢哋分佈喺從南極冰緣到北緯65度嘅廣闊海面。呢個係一個有遷移特點嘅物種，佢哋夏天生活喺涼爽嘅高緯度水域，但係喺熱帶或亞熱帶水域交配繁衍。座頭鯨通常每年遷徙路程長達25,000公里（16,000英里），令佢哋成為哺乳動物中最好旅行者之一。但係生活喺阿拉伯海嘅座頭鯨例外，佢哋長年都生活喺嗰啲熱帶海域。座頭鯨喺東地中海、波羅的海同北極海域未被發現。
二十世紀座頭鯨嘅種群數量持續增長，從1966年嘅僅僅2萬條，躍升至今日嘅35,000條。保守估計有11,600條座頭鯨生活喺大西洋、7,000條喺太平洋同大約17,000條喺南半球。
喺1950至60年代，香港鄰近嘅大亞灣曾經有座頭鯨出沒，但係俾啲日本捕鯨船濫捕，卒之絕種。2009年3月，有一條過10米長嘅座頭鯨誤闖南丫島一帶海域，係首次喺香港水域嘅首次發現座頭鯨。。
庫

庫係收納嘢嘅地方。庫本來係收埋兵車嘅屋，之後就引伸到收埋其他嘢。
庫侖定律

庫侖定律（英文：Coulomb's law）係靜電學入面嘅一條物理定律，由法國物理學家庫侖喺1785年發現。
庫侖定律話，喺真空入面，兩個靜止點電荷之間嘅相互作用力同距離平方成反比，同電荷量乘積成正比，作用力嘅方向喺佢哋嘅連線上，同號電荷相斥，異號電荷相吸。
庫內納省

庫內納省係安哥拉嘅一個省，喺國土西南部，首府翁吉瓦。
庫務科

庫務科，係香港政府部門，屬財經事務及庫務局旗下，負責處理有關香港政府庫房嘅嘢。
庫亞維-波美拉尼亞省

庫亞維-波美拉尼亞省係波蘭嘅一個省，喺國土北部，首府比得哥斯，省議會喺托倫。
庫侖常數

庫侖常數（Coulomb constant，）係庫侖定律入面嘅一個常數。呢個常數嘅數值視乎考慮緊嗰兩個電荷之間嘅空間有乜嘢物質而定，喺空氣當中， 數值大約係 7009898755000000000♠8.98755×109 kg⋅m3⋅s−2⋅C−2 。
大澤鄉起義

大澤鄉起義（粵拼：daai6 zaak6 hoeng1 hei2 ji6），係一場響秦二世元年七月（西元前209年）發生嘅民變武裝事件，位置喺大澤鄉一帶（今安徽省宿州市）。主要係陳勝同吳廣發兵舉事，又稱大澤起義、陳勝吳廣起義。歷時半年，陳勝、吳廣相繼敗亡，戰爭結束。
大澳

大澳響香港新界大嶼山西部，係香港剩低最出名嘅漁村；條村一部分響大澳島上。因為大澳嘅水鄉風情好特別，所以有花名「香港威尼斯」。
而大嶼山個英文名Lantau，就係由南大澳個名而來。

地理
大澳喺香港最西部，大嶼山西陲北岸，一條水道向西、北岔開，大澳島就係響岔流上面。大澳地形好特別，大部分響河岸上面，靠兩條行人橋連埋。島上對住南中國海嘅西、北部無人住。
西面係珠江口，同澳門隔海相對，相距26公里。

歷史
大澳附近嘅考古遺址──鹽田遺址，可以追溯到石器時代；但係固定又查到嘅人類部落就只有三個世紀嘅歷史。以下係證實唔到嘅傳聞：第一、大澳係好多走私同海盜行動嘅基地；第二、涌口可以防禦到暴風雨；第三、呢道有一個好隱蔽嘅地方。響附近，分流有條要塞響1729年就起好，用嚟保衛珠江嘅航運。走私槍、煙葉同毒品，以至偷運人蛇出入中國大陸，呢啲非法行動家下周不時重見到。
16世紀，佛朗機人（即係而家嘅葡萄牙人）嚟到中國南部沿海，曾經佔領過大澳一帶起補給據點，後嚟響屯門一帶俾明朝軍隊打走咗。呢件事歷史叫做屯門海戰。當時嘅據點，居民叫佢做「番鬼塘」，一直叫到而家。
英國人嚟香港時，大澳叫做蜑家村。國共內戰同戰後，大澳做咗中國大陸走難來香港嘅人嘅重要落腳點。移民裏面，漢族通常會留響大澳。唔單只咁，大澳都吸引咗香港嘅其他民系，好似鶴佬人同埋客家，佢哋都響度住落嚟。
後來，大澳嘅漁業越做越唔掂，村民淨係靠打魚都好難搵食，於是轉行做海產加工。大澳之所以出名都係因為咁。島上面只係剩低一間公立學校教緊書，好多後生仔大個咗都走晒。
2000年7月2號，有場大火燒咗大澳沙仔面90幾間棚屋，對漁區嚟講好大件事。有關方面[邊個？ ]盡力執返靚大澳，但係現家剩低落嚟好多係臨時營房同埋熔熔爛爛嘅棚屋。

特色
大澳有名佢叫「香港威尼斯」。大澳響離島上面，離嘈雜嘅市區好遠，冇點俾都市化影響，所以重保留咗早期香港嘅漁村風貌。大澳風景好靚，水道上面嘅高架屋──棚屋，就係漁民嘅屋企。河、涌好有秩序咁穿插響一排排嘅古老棚屋建築群裏面，烘托出一種好特別嘅漁鄉風情。
大澳傳統嘅鹹魚、蝦醬同魚肚好出名。嚟到大澳，遊客會聞到好大浸嘅海水味。
大澳同大嶼山本島之間曾經起過橫水渡，亦都係大澳嘅特色之一，但係而家已經淘汰咗。

旅遊
大澳嘅紅樹林，圖片左邊係大澳龍巖寺
大澳係香港人同外地遊客嘅旅遊熱點。水道上面嘅棚屋，滲透住一種漁村氣息。
舊時啲人靠橫水渡來往兩岸。大澳橫水渡原先係人撐嘅艇仔，後來改成纜索渡船，由一班女人拉艇。幾受遊客歡迎。而家已經俾鋼造嘅橫水橋取代。
大澳產好多特色嘢，譬如鹹魚、茶果、蝦醬同魚肚。舖頭同中心大街兩邊都有得賣，好多遊客買來做手信。
幾十蚊就租到架細船，村民會揸架船帶遊客喺水道上面穿插，同埋去大海游覽下。為咗睇中華白海豚，好多遊客都會去大澳體驗下水鄉嘅旅程。船一去到大海，因為好近珠江，所以遊客嘅手機可以接收到中國大陸嘅訊號。
遊客重可以欣賞嗰度嘅自然風貌，大澳響鹹淡水交界嘅位置，所以附近有好多紅樹林。唔單只咁，重吸引咗唔少招潮蟹響呢帶生活。

交通
去大澳可以搭呢啲地方嘅巴士（新大嶼山巴士）：
梅窩（路線：1，N1）
東涌（路線：11）
昂平（路線：21）
大澳有渡輪碼頭，響大澳巴士站附近。碼頭日日都開，開去大澳嘅航線有呢啲：
屯門
東涌
沙螺灣
大澳

宣傳
大澳個名，成日登響本地同外地嘅電視旅遊特輯，同埋報章、雜誌嘅旅遊版或者副刊。
香港嘅無綫電視去大澳拍過齣劇叫《大澳的天空》，吳啟華、陳松伶、元華同陳妙瑛做嘅，響1998年2月9號首播。
大潮浪

大潮浪或湧潮係種潮汐現象，水漲個時，高位嘅水，流入窄海灣或者河，水流前頭形成嘅浪。
大澳慈善方便院

大澳慈善方便院喺香港大嶼山大澳市中心地區嘅東面山邊，係一座面積唔大嘅平房，喺1934年由葉善閑女士創立，方便院分為左右兩邊，左邊一間匾額上款寫住民國甲戌年(1934)闔澳公立，中間寫住「慈善男方便院」，下款係劉旭東書，右邊一間上面寫住「慈善女方便院」。慈善方便院曾經係幫助單身長者同垂死病人安渡晚年嘅院舍。分別服務男病人同女病人，另有隔籬相連嘅院翼提供額外嘅小童病床。到後嚟一啲老弱無依者、甚至係親生父母無能力供養嘅棄嬰都放喺呢度，由得佢自生自滅。當有人喺方便院過身，村民就會將遺體放入棺材，之後就暫時放喺原處，等待安葬。部分死者隨後就會被草草下葬喺附近嘅山邊墳地。經歷時代嘅變遷，方便院已經失去作用，而家已經荒廢咗。喺2010年5月17號被評為香港三級歷史建築。
大澤朋也

大澤朋也（1984年10月22號—）係日本足球員，司職中場，效力讚岐卡馬達馬尼。
大澳公共圖書館

大澳公共圖書館（英文：Tai O Public Library）係香港一間公共圖書館，喺大嶼山大澳龍田邨商業中心12號舖。
大澳墳場

大澳墳場（Tai O Cemetery）係香港一個華人公眾墳場，喺新界大嶼山大澳東部。
大澳墳場有棺木墓地，如果要喺度土葬，要先攞到鄉事委員會嘅證明信證明係嗰度嘅原居居民。
大澳棚屋

棚屋（粵拼：paang4 uk1），又會嗌做水上棚屋、水棚、葵棚，係香港大嶼山大澳嘅一種特色建築。

起源
棚屋起源喺 18 世紀至 19 世紀，已經有成百幾二百年歷史，係嗰頭嗰啲蜑家人漁民發明嘅。因為漁船上面可以用嚟住嘅空間唔多，而蜑家人唔習慣喺陸地上面住，所以就喺岸邊嘅海床上面搭啲棚屋。大澳一涌同二涌嗰柞棚屋有百幾年歷史，而新基棚屋區就由 1920 年代開始慢慢形成。直到 1980 年代初，棚屋嘅數量響政府嘅管制之下先至固定落嚟。

結構
棚屋主要用木材同葵葉嚟起，並用木柱將間屋固定喺水面上面，屋側邊就可以泊漁船。多間棚屋連成一排，緊密咁鄰靠住。
早期嘅棚屋主要係以木做支架，屋頂同牆就舖啲葵葉同松皮上去，外形呈半桶形。

現況
隨住廿一世紀開始大澳嘅人口減少，唔少棚屋已經荒廢咗。2000 年 7 月大澳重發生咗一場大火，將成差唔多五分之一嘅棚屋燒毀咗。重建嘅棚屋改為用鐵皮同水泥柱起，同昔日嘅有分別。
大澤千秋

大澤千秋 ，係日本嘅一個女藝人同埋配音員。
崇安街

崇安街（英文：Sung On Street），係香港九龍紅磡嘅一條馬路，由旭日街同浙江街路口開始，去到民樂街同鶴園街路口。不過因為近民樂街嗰段被劃做露天泊車位，所以渣車人士喺旭日街嗰邊係去唔到民樂街，相反都係一樣。
崇仁

崇仁係中國江西撫州一個縣，總面積1520平方公里，人口32萬。
崇光百貨

崇光百貨係日本一個百貨公司集團，喺海外亦有分支，不過就由其他公司去經營。
崇基學院

崇基學院（Chung Chi College），係香港中文大學屬下成員書院之一，喺1951年成立，亦係1963年香港中文大學創校嗰時三間成員書院之一。

緣起
喺崇基學院禮拜堂嘅聖壇兩旁，懸掛咗原大中華（1951年前）嘅十三間基督教大學嘅校徽木刻。呢「十三校徽」代表咗崇基學院嘅創立，係去繼承大中華十三間基督教大學嘅辦學使命。另外喺崇基行政樓側小廣場前，亦種植咗紫薇十三株（「十三紫薇」）做象徵。
之江大學（1845年成立）
華中大學（1871年成立）
華西協合大學（1910年成立，前校長馬臨嘅母校）
上海聖約翰大學（1879年成立）
嶺南大學（1888年成立）
金陵大學（1888年成立，前校長李卓敏嘅母校）
東吳大學 (蘇州)（1900年成立）
齊魯大學（1904年成立）
滬江大學（1906年成立）
華南女子文理學院（1908年成立）
金陵女子大學（1913年成立）
福建協和大學（1915年成立）
燕京大學（1919年成立）
喺1950年，中國大陸所有嘅基督教大學都先後畀中共當局接管咗，香港各基督教教會代表，認為需要喺香港創辦一間以中文為主嘅基督教高等學府，於是乎喺1951年10月創立咗崇基學院，以繼承返中國大陸既往嘅基督教大學悠久優良傳統嘅使命，並喺1955年依照返香港政府法例註冊成立。

校名
崇基學院旨在繼承國內十三間基督教大學之辦學使命；本「崇奉基督」之精神，命名「崇基學院」。「崇基」亦兼含「崇高基礎」之意。

校訓
崇基學院校訓係「止於至善」，語出《大學》：「大學之道，在明明德，在親（新）民，在止於至善。」

校徽
崇基校徽由圖案同文字組成，圖案上方係校名「崇基」二字，下方係校訓「止於至善」四字，兩者都係小篆。校徽圖案取材自唐代「大秦景教流行中國碑」嘅圖案。

校歌
校歌歌詞喺1952年創作嘅。内容宣述咗創校嘅時代使命，仲勉勵學子志學勤修，本著基督嘅精神同校訓「止於至善」嘅精神，融合中西學術，以發揚文化、匡時救世為己任。（試聽「崇基學院校歌」可睇呢度。）
崇基學院校歌 （H. S. Thompson 曲、謝扶雅詞）
南天海嵎，四方人士，同興此學府。
崇奉基督，勵志篤行，修業勤是務。
漫漫長夜，屹立明燈，使命莫辜負。
學成致用，挽救狂瀾，靈光照寰宇。

神州學術，源遠流長，數典不忘祖。
自由民主，嘉誼友邦，協力相互助。
中西結晶，增益文明，聖教宏其緒。
濟濟菁英，天降大任，至善勉同赴。

特色
學院校訓係「止於至善」，勉勵每一位同學，世事同人生皆難達至完美境界，必須不斷努力，以「圓滿」做永恆目標。同其他幾家書院唔同嘅，除咗學院本身嘅基督教背景，就係學院範圍內嘅禮拜堂同設有神學院。崇基禮拜堂更係喺香港大專界中獨有嘅座地式教堂。大學九間成員書院入邊，得崇基學院係設有音樂同埋神學課程。
崇安區

崇安區係以前中國江蘇無錫一個市轄區，總面積17平方公里，人口18萬。2015年撤銷。
崁頂車站

崁頂車站係臺灣鐵路公司屏東線嘅一個鐵路車站。
崇啟大橋

崇啟大橋係中華人民共和國上海第二條跨長江嘅公路橋，南接崇明區陳家鎮嘅上海長江大橋，北接江蘇南通啟東嘅寧啟高速公路，全長51.76公里，2011年12月24號通車。
崇基山

崇基山（Chung Chi Shan）係香港嘅山，海拔高140米，喺沙田區馬料水，山體做過大規模平整工程，用嚟起香港中文大學校園。
師氏

師（粵拼：si1）係唐人姓氏，喺《百家姓》裏頭排第369位，依家經已冇乜人用。

名人
師逵（中文：師逵）
師宜官（中文：師宜官）
呢篇師氏係同姓氏有關嘅楔位文章，重未寫完嘅。麻煩你幫手充實佢。
師父

有一定手藝同技術嘅人，好似麵包師父咁。
對出家人嘅稱呼。
對一啲佬嘅稱呼。
師宗

師宗係中國雲南曲靖一個縣，總面積2858平方公里，人口35萬。
師奶股神

《師奶股神》（The Money-Maker Recipe）係香港電視廣播有限公司時裝劇集，由商天娥、謝天華、林嘉華、滕麗名、湯盈盈、梁靖琪、蔡子健、李亞男、曾偉權、雪妮主演，監製林志華。呢套劇喺2008年5月26號首播，一共21集。
師徒制

師徒制係種技術同知識嘅傳受，由師父喺實際嘅工作環境裏頭，將相關嘅技術、知識教識徒弟。家陣嘅師徒制「徒弟」好似學生咁要上堂同讀書。
實貝利山站

實貝利山站（英文：Sudbury Hill tube station）係英國倫敦地下鐵皮卡迪利綫嘅車站，屬第4收費區，喺大倫敦哈羅區。
實際數值

實際數值（actual value / observed value）喺概率論上係指一個隨機變數實際出嘅數值。例如擲一粒六面骰仔，出嘅係「3」，噉「呢次擲骰嘅數」嘅實際數值就係「3」。
實驗室

一位科研人員喺實驗室裏面做嘢。
實驗室（粵拼：sat6 jim6 sat1；英文：laboratory）係指一個俾人做科學性或者技術性嘅研究、實驗、以及量度嘅空間。

概論
睇埋：實驗
實驗室係攞嚟做實驗嘅。喺現實嘅科學研究上，研究者做實驗嗰時，實會盡力想確保所有嘅變數都受控，想排除混淆變數等因素嘅干擾；實驗室就係俾人攞嚟做實驗嘅房，其中一個最重要嘅特徵係高度受控。
例如一間做化學實驗嘅實驗室會將所有嘅檯櫈都整到乾乾淨淨，而且實驗用嘅化學物質冚唪唥都會搵密封嘅容器裝住，噉做其中一個重要嘅目的就係想防止做實驗嗰陣有啲意料之外嘅化學物質干擾研究緊嘅化學反應。做醫學同生物學等領域嘅實驗室都係同一道理。
實際氣體

實際氣體（英文：real gas）係熱力學同相關領域上嘅一個概念，相對於理想氣體。如果話將而家分析緊嗰種氣體「當係實際氣體」，即係話分析者會諗埋以下呢啲嘢：
可壓縮度效應；
可變嘅比熱容；
范德華力
... 等等。因為實際氣體模型有考慮埋呢啲撈絞嘢（唔似得理想氣體咁理想化），所以更加能夠準確噉描述現實世界嘅氣體嘅行為。
實里達機場

實里達機場（英文：Seletar Airport；當地中文：实里达机场；泰米爾文：செலட்டர் வான்முகம்）係星架坡北部一機場，亦係星架坡第一個國際民用機場。
機場跑道依家長1620米，有定期航班專門駁去鄰近國嘅旅遊景點，另外亦有團體包機同埋接待私人飛機。喺2005年，有關當局計劃將跑道伸長到2000米，用嚟接待波音737級數嘅客機。
實里達大劫案

《實里達大劫案》（英文：Seletar Robbery）係星加坡新加坡廣播局嘅電視劇，由黃文永等主演，總共1集，1982年7月25號播出，係星加坡頭一套彩色製作嘅華文電視劇。
布林杜爾省

布林杜爾省（土耳其文：Burdur ili）係土耳其嘅其中一個省，首府布林杜爾。
布林表達式

布林表達式（粵拼：bou3 lam4 biu2 daat6 sik1；英文：Boolean expression）係主流程式語言都有嘅一種表達式，部電腦睇咗條式之後會畀出一個布林值，表示嗰條表達式「係真定假」。

示例
表達式 5 > 3 值應該會係 True（真）。
表達式 3 > 5 值應該會係 False（假）
5>=3 同 3<=5 係等價嘅布林表達式，兩者嘅值都係 True。
當然，布林表達式可以包含最少一個變數（例如 X > 3），亦可以有多過一個變數（例如 X > Y）。
布林津喀納斯機場

布林津喀納斯機場（粵音：bou3 lam4 zeon1 kaak3 naap6 si1 gei1 coeng4）係喺中國新疆嘅一個機場，喺2007年嗰陣起好兼且開放畀人用嚟搭飛機。
天等

天等縣（壯語：Denhdwngj Yen），係中國廣西壯族自治區崇左市轄下嘅一個縣。面積2159平方千米，人口43萬，其中壯族人口42.3萬，大概佔咗成個縣總人口嘅98.81%（2010年）。郵政編碼532800。縣人民政府喺天等鎮。

行政區劃
下轄4個鎮、10個鄉：
鎮：天等鎮、龍茗鎮、進結鎮、向都鎮。
鄉：都康鄉、寧幹鄉、馱堪鄉、福新鄉、東平鄉、進遠鄉、上映鄉、把荷鄉、小山鄉、金洞鄉。

物產
礦產：錳、鐵、金、磷、水晶礦、重晶石礦、紅銻、黃鐵礦等10種。
土特產品：天等大肉姜、天等苦丁茶、天等蕎頭、天等茴油、天等八角、天等貓豆。
天網追擊

《天網追擊》（粵拼：tin1 mong5 zeoi1 gik1）係套美國嘅動作電影，1992年6月5號上畫。呢套戲片長117 分鐘，票房有178,051,587 美金。
天糊

天糊係麻雀其中一種食餬方法，莊家一開牌就可以食餬，就係天糊，計例牌（上限番）。
天線

天線（粵拼：tin1 sin3）係種用嚟發射同接收無線電波嘅嘢。
天箭座

天箭座（Sagitta）係家下八十八西洋星座之一。佢響天球赤道一帶，佔天球面積80平方度。地球北半球來講，天箭座係夏天嘅星座，即係夏夜會見到。肉眼可以睇到嘅星，約莫20粒到。有一到四等星4粒，即係有4等星4粒。

史
天箭座係古希臘托勒密所編嘅托勒密48星座之一。
寶生大押

寶生大押（粵拼：bou2 sang1 daai6 aat3）係民國時期廣州嘅當舖，亦係以前廣州第三大當舖，喺中山七路近西門口。1999年7月被定為廣州市文物保護單位。同廣州前兩大當舖唔同，寶生大押喺復修之後並無向公眾開放，2014年初重爆出違建事件。
廣州市第86中學

廣州市第86中學Guangzhou No.86 Middle School　勤學　志遠　求實　爭先位置高中部：大沙地西路5號初中部：大沙北路泰景中街121號。明細類廣東省一級學校校訓　勤學　志遠　求實　爭先成立1929年校區黃埔區級別中學六年全日制網站http://www.gz86zhong.net
廣州市第86中學（粵拼：gwong2 zau1 si5 dai6 baat3 sap6 luk6 zung1 hok6）係中國廣東省廣州市嘅一間全日制完全中學，有2個校區，都喺黃埔區入面。呢間學校喺1956年成立。佢既係廣東省第一批國家級示範性普通高中，又係廣東省第一批教學水準嘅優秀學校。

校服色
廣州市第八十六中學嘅校服註：以上呢啲都係而家86中嘅校服（喺2015年4月20號影），舊時用過嘅校服唔係噉嘅色或樣。
廣州市第八十六中學（高中部）嘅正門附近，喺2015年4月20號影。
呢間學校嘅校服色方面，話怪就唔怪。因為佢以前用過幾個品種嘅色：
或　　（2006——而家）
　　　　（1992——2008）

校區
呢間學校有2個校區，分別喺：
雅湖崗（高中部）校區：大沙地西路5號
泰景（初中部）校區：大沙北路泰景中街121號。
廣州市第87中學

廣州市第87中學係中國廣東廣州冇咗嘅中學，1958年創立，2017年同廣州開發區外國語學校合併而消失，位置喺黃埔區黃埔東路3013號（107國道嘅K2386+800標記位）。

校服色
長袖
衫：
（藍款）　　相間。領同袖口都係純　。正面同背面上　下　，分界線喺水平中間位，成鈍角V字形；兩袖上　下　，分界線成斜線。左右對稱。
（青款）　　相間。領同袖口都係純　。正面同背面都係純　，但正面袋口　。兩袖　，上邊各有3條相平行嘅幼　線。
褲：
（藍款）　，兩邊嘅袋口位有嚿　嘅直角三角形。
（黑款）　，兩邊各有3條相平行嘅幼　線。
短袖
衫：
（黃款）　，有領冇紐扣。領同袖口都係　帶些少　邊（唔明顯）；左右對稱。
（白款）　，有領有紐扣。領同袖口都係　帶些少　邊；左右對稱。
褲：
（黑款）　，兩邊各有條極細嘅　線。
（藍款）　，兩邊有嚿　嘅直角三角形。

史
1958年12月30號：學校正式成立，初期係黃埔區南崗小學附屬嘅初中。
1963年：學校脫離南崗小學而獨立，變成南崗中學個名。
1965年：學校向西搬到而家校址所在地。
1968年：學校受到文革破四舊浪潮影響而改名做廣州市第87中學。
1998年：升級成黃埔區一級學校。
2003年：被評入黃埔區體育藝術教育特色學校。
2009年：經廣州市教育局批准而成為黃埔區唯一招收藝術特長生嘅高中學校。
2011年5月：學校以優秀等級順利通過廣東省普通高中教學水平評估。
2012年4月：升級成廣州市一級學校。
2014年3月：佢嘅特色課程——「絲路揚帆」被評入廣州市普通高中特色課程。
2014年11月：被評入廣州市義務教育階段特色學校。
2017年4月9號：黃埔區教育部門為咗整合教育資源而將呢間學校同廣州開發區外國語學校合併，重喺同年同月25號掛牌，從而學校成為歷史。原有嘅校區已經變成廣州開發區外國語學校南校區一部分。